Υπάρχει κάτι στο DNA μας, που δεν μπορώ να εξηγήσω.
Μας ωθεί να σημαδέψουμε το σώμα μας,
έτσι ώστε να διαφέρει από τα άτομα γύρω μας.
Κάθε μαϊμού θέλει να διαφέρει από τη διπλανή της.
Στις μέρες μας, τα τατουάζ είναι παντού.
Πάνω από το γόνατο.
-Στο χέρι. -Στον αστράγαλο.
Σε αθλητές, αστέρες του σινεμά, ή ακόμα και κυβερνητικά στελέχη.
Το 2015, ένας στους τρεις Αμερικάνους είχε τουλάχιστον ένα τατουάζ.
Τρία χρόνια πριν, είχε ένας στους πέντε.
Διοργανώνονται φεστιβάλ τατουάζ σε όλο τον κόσμο, όπως στη Βραζιλία,
την Ινδία και την Αίγυπτο.
Όμως, πριν από 50 χρόνια, τα τατουάζ ήταν πολύ σπάνια.
Σε πολλά μέρη του κόσμου, αυτό ισχύει ακόμα.
Στην Κίνα, τα τατουάζ απαγορεύονται στην τηλεόραση.
Στην Ιαπωνία, συχνά απαγορεύονται σε δημόσιες πισίνες και σπα.
Στα Ηνωμένα Αραβικά Εμιράτα,
πρέπει να αφαιρέσεις τα τατουάζ για να μπεις στον στρατό.
Ο άνθρωπος σημαδεύει το σώμα του από την απαρχή του πολιτισμού του.
Δεν υπήρξε ένα ορισμένο γεγονός...
ΛΑΡΣ ΚΡΟΥΤΑΚ ΑΝΘΡΩΠΟΛΟΓΟΣ ΤΑΤΟΥΑΖ
ή μέρος, όπου αναπτύχθηκε το τατουάζ και διαδόθηκε στον κόσμο.
Ήταν κάτι που επινοήθηκε σε πολλά διαφορετικά μέρη.
Από τη φύση μας, θέλουμε να επισημαίνουμε γεγονότα που μας άλλαξαν τη ζωή.
Αρχαίοι πολιτισμοί που δεν συναντήθηκαν ποτέ
δημιούργησαν τη δική τους παράδοση.
Υπάρχουν 61 τατουάζ στον Ότζι, τον άνθρωπο των πάγων,
μια μούμια πέντε χιλιάδων ετών, που βρέθηκε στις Άλπεις.
3300 π.Χ.
Αν το κάναμε πάντα αυτό,
τότε γιατί τόσοι πολλοί αποκτούν τατουάζ τώρα;
Με αυτό το πρόσωπο γεννήθηκα και δεν μπορώ να κάνω κάτι.
Αυτό δεν είναι αλήθεια.
Τα τατουάζ δεν είναι αυτό που μας έλεγαν οι γονείς μας.
Τα τατουάζ του δείχνουν ότι είχε υψηλό κύρος.
Τα είχαν κατάδικοι, μηχανόβιοι και ναυτικοί.
Από την παλαιολιθική εποχή, τα τατουάζ παραμένουν ένδειξη δύναμης.
Μου φαίνονταν ωραία. Σκέφτηκα ότι θέλω κι εγώ.
Είναι κομμάτι μου.
Είναι όσα έχω μέσα μου, στην έξω πλευρά.
ΤΑΤΟΥΑΖ
Έχω τους παππούδες μου στο χέρι μου.
Είναι ένα εμβληματικό κτήριο στη Νότια Μινεάπολη.
Αυτό το ποδήλατο είναι για τον προπάππο μου.
Τα περισσότερα τατουάζ σήμερα
προέρχονται από διάφορες παραδόσεις.
ΤΑΤΟΥΑΖ ΙΘΑΓΕΝΩΝ
Το έκανα λίγους μήνες μετά τα 24α γενέθλιά μου.
Εδώ έχουμε τρεις λόγχες
κι εδώ, δόντια καρχαρία.
Από εδώ, είναι καβούκι χελώνας.
Χρησιμοποιούνταν ως ασπίδες.
Είναι ένα τατουάζ πολεμιστή.
Αιώνες πριν, οι Χαβανέζοι ιθαγενείς έκαναν τέτοια τατουάζ
μετά από κατορθώματα σε μάχες.
Ήταν πολύ διαδεδομένα
σε ιθαγενείς κοινότητες ανά τον κόσμο πριν από χιλιάδες χρόνια.
Οι παραδόσεις περνούσαν από γενιά σε γενιά και συμβόλιζαν την ενηλικίωση,
τη συμμετοχή σε ομάδες και την πνευματική δύναμη.
Τα πρώτα εργαλεία ήταν απλά,
όπως αγκάθια ή κομμάτια οστών.
Τα σχέδια του αρχαίου κόσμου ήταν απλά γεωμετρικά σχήματα.
Συνήθως, εμπνέονταν σύμβολα από τη φύση.
Φυτά και ζώα, κύματα και βουνά, ο ήλιος και τα αστέρια.
Αν είσαι από ένα νησί, υπάρχει συγκεκριμένη βλάστηση.
ΕΛ ΦΕΣΤΙΝ ΑΥΤΟΧΘΩΝ ΚΑΛΛΙΤΕΧΝΗΣ ΤΑΤΟΥΑΖ
Τέτοιου είδους σχέδια ήταν σημεία αναφοράς.
Ήταν κάτι σαν διεύθυνση.
Ο κόσμος αναγνώριζε ότι το σχέδιο...
ΓΟΥΑΝΓΚ ΟΝΤ
είναι από ένα σημείο του δάσους ή του νησιού.
Έτσι, ήξεραν πώς να πλησιάσουν το συγκεκριμένο άτομο
με σεβασμό.
Αυτές οι παραδόσεις κληροδοτήθηκαν από ηρωικές φιγούρες του κάθε πολιτισμού.
ΤΑΤΟΥΑΖ ΣΤΗ ΣΑΜΟΑ
Αυτή είναι η προέλευσή τους.
Κάθε φορά που γίνεται αναπαράσταση της τελετής του τατουάζ,
επικαλούνται αυτές τις οντότητες του παρελθόντος.
Είναι πολύ δυνατή η στιγμή που το μελάνι...
ακουμπά το δέρμα.
Υπάρχει ένας ρυθμός, σαν να χτυπούν τύμπανα.
Ξυπνάει τους προγόνους, κατά μία έννοια.
Υπάρχει ένα ακόμη άτομο για να τεντώνει το δέρμα.
Έφτιαχναν δικό τους μελάνι.
Το ίδιο το δάσος, στην ουσία, ήταν συστατικό της διαδικασίας.
Ήταν μια επίπονη τελετή
που, όταν τελείωνε, δήλωνε τη θέση σου στην κοινωνία.
Αυτό ίσχυε κυρίως στα νησιά του Ειρηνικού, όπως τα Σαμόα.
Στα νησιά Σαμόα, απλά σχέδια συμβόλιζαν ζώα,
όπως γλάρους και σαρανταποδαρούσες,
που αναπαριστούσαν τη δύναμη της κοινότητας.
Τέτοια μοτίβα γίνονταν τατουάζ στη μέση και στα πόδια.
Οι παραδόσεις των νησιών του Ειρηνικού εξελίσσονταν επί γενεές,
μέχρι την άφιξη των Ευρωπαίων εξερευνητών.
Το τατουάζ δεν υπήρχε στην Ευρώπη για πάνω από μια χιλιετία.
Ο χριστιανισμός, όπως και άλλες θρησκείες,
έβλεπαν το τατουάζ ως βεβήλωση του σώματος.
ΜΗ ΣΗΜΑΔΕΥΕΤΕ ΤΟ ΣΩΜΑ
Όταν ο Βρετανός εξερευνητής Τζέιμς Κουκ
έφτασε στο νησί της Ταϊτής το 1769,
κατέγραψε τις πρακτικές τού τατουάζ.
Όπως έγραψε "Και τα δύο φύλα ζωγραφίζουν το σώμα τους και το ονομάζουν 'tattow'".
13 ΙΟΥΛΙΟΥ 1769
Αυτή η λέξη από την Ταϊτή χρησιμοποιείται πλέον, σε όλον τον κόσμο.
Όμως, σχεδόν μόλις οι Ευρωπαίοι ανακάλυψαν τα τατουάζ του Ειρηνικού,
άρχισαν να τα εξαλείφουν.
Κύματα αποικιστών και ιεραποστόλων, που ταξίδευαν όπως ο Κουκ,
πήραν τον έλεγχο των νησιών και απαγόρευσαν τα παραδοσιακά τατουάζ.
Αφαιρώντας τα τατουάζ από τους ανθρώπους,
ήταν πιο εύκολο να τους κάνουν να υποταχθούν στα δυτικά πρότυπα
και να καταρρίψουν τις ιδέες των ιθαγενών για δύναμη και πίστη.
Η αποικιοκρατία και η εκκλησία
διέγραψαν την ιστορία και τους προγόνους τους,
για να τους εξαφανίσουν από τον χάρτη.
Για να βρεθούν με κρίση ταυτότητας, ώστε να ενσωματωθούν πιο εύκολα.
ΣΑΜΟΑ, 1924
Οι παραδόσεις δεν εξαλείφθηκαν πλήρως
και πολλά σχέδια καταγράφηκαν από επισκέπτες,
όπως ανθρωπολόγους και ταξιδιώτες.
ΦΙΛΙΠΠΙΝΕΣ, 1896
Σήμερα, οι καλλιτέχνες τα χρησιμοποιούν
ως αναφορές για τα σχέδια tribal που βλέπουμε.
ΠΑΡΑΔΟΣΙΑΚΟ ΙΑΠΩΝΙΚΟ
Το αγαπημένο μου είναι αυτό εδώ.
Είναι απλώς μια καρέκλα.
Όταν άρχισα να κάνω τατουάζ,
το έκανα για να δείχνω σκληρός.
Σαν να λες "Είμαι σκληρός και μπορώ να το αντέξω."
Ξεπερνούσα κάτι. Αψηφούσα τον πόνο.
Τώρα πια δεν μου κάνει και τόσο διαφορά.
Η καρέκλα αποτελεί σίγουρα μια σύγχρονη ματιά στο τατουάζ,
αλλά δείτε το άλλο χέρι.
Αυτά τα κύματα και οι στρόβιλοι
συναντιόνταν, επί χρόνια, μόνο πάνω σε Γιαπωνέζους εγκληματίες.
Το τατουάζ ήταν τιμωρία για εγκλήματα στην Ιαπωνία για αιώνες,
συνήθως στα χέρια ή το πρόσωπο.
Το σωφρονιστικό τατουάζ σταμάτησε στα τέλη του 17ου αιώνα,
με την άνοδο του διακοσμητικού τατουάζ,
με το οποίο οι εγκληματίες κάλυπταν τα σημάδια.
ΚΟΥΝΙΓΙΟΣΙ 1827-30
Το τατουάζ στην Ιαπωνία απογειώθηκε το 1827,
όταν ο καλλιτέχνης ξυλογραφίας Ουταγκάουα Κουνιγιόσι
έφτιαξε μια σειρά έργων, με βάση το δημοφιλές βιβλίο Σουικόντεν,
που έδειχναν θρυλικούς εγκληματίες. Κάποιοι είχαν τατουάζ.
Τα έργα του έκαναν πάταγο.
Σχεδόν αμέσως, ο κόσμος στο Έντο, στο σημερινό Τόκιο,
έκανε τατουάζ αυτών των ηρώων.
Τα τατουάζ είναι σύμβολο δύναμης.
Χαράσσεις έναν ήρωα στην πλάτη σου
και αποκτάς τα χαρακτηριστικά του. Αυτό συμβαίνει.
Τα τατουάζ που ενέπνευσε ο Κουνιγιόσι ήταν τεράστια.
Συχνά, κάλυπταν όλη την πλάτη και αποτελούσαν μια ενιαία εικόνα.
Πριν από τα έργα του Κουνιγιόσι, τα τατουάζ είχαν διάφορα μοτίβα.
Αυτός είδε ολόκληρο το σώμα ως έναν καμβά, χρησιμοποιώντας ένα μόνο μοτίβο.
Αυτό το είδος είναι γνωστό ως παραδοσιακό Iαπωνικό ή Ιρέζουμι.
Ένα τατουάζ Ιρέζουμι μπορεί να πάρει χρόνια.
Είναι γνωστά για τα φωτεινά χρώματα, τις μεγάλες εικόνες μύθων και τεράτων,
με υπερβολικά χαρακτηριστικά, αλλά και με φυσικά στοιχεία,
όπως σύννεφα και κύματα.
Η ιαπωνική κυβέρνηση απαγόρευσε το τατουάζ κατά τον 19ο αιώνα.
Αρχικά, το Ιρέζουμι διαδόθηκε σε άτομα που ήθελαν να δείχνουν επικίνδυνα.
Η δύναμη και ο φόβος είναι το ίδιο πράγμα.
Δεν φοβάσαι τους αδύναμους.
Οι αδύναμοι δεν πρόκειται να συσχετιστούν με μύθους και θρύλους.
Το τατουάζ στην Ιαπωνία είναι νόμιμο πια, αλλά ακόμη σχετίζεται
με την εγκληματικότητα που εξελίχθηκε παράλληλα με αυτό.
Αυτή η τέχνη έγινε σύμβολο της ιαπωνικής μαφίας, της Γιακούζα.
Στον υπόλοιπο κόσμο,
το παραδοσιακό Ιαπωνικό είναι ένα δημοφιλές είδος τατουάζ.
Γίνεται ένα με τις καμπύλες και το σχήμα σου.
Μου φαινόταν πάντα ενδιαφέρον και κάπως εξωτικό.
Αυτό κάνει ο κόσμος με τα τατουάζ, έτσι;
Παίρνεις κάτι ξενικό και εξωτικό και το κάνεις κομμάτι σου.
Έτσι, βλέπουμε ακόμα ανέμους, κύματα και ψάρια κόι,
που ξεκίνησαν από ξυλογραφίες, πριν από έναν αιώνα.
ΠΑΡΑΔΟΣΙΑΚΟ ΑΜΕΡΙΚΑΝΙΚΟ
Μόλις παντρευτήκαμε.
Κάναμε ίδια τατουάζ καρδιές, το κλασικό.
Το δικό μου γράφει "το όνομά της" και το δικό της "το όνομά του".
Οι καρδιές είναι κλασικά αμερικάνικα τατουάζ.
Όμως, στην αρχή, τα είχαν μόνο ναυτικοί.
Θεέ μου, βοήθησε τον ναύτη
Είναι ωραίο να είσαι ναύτης Μια τέτοια βραδιά
Σε μια τέτοια βραδιά
ΤΣΑΚ ΕΛΝΤΡΙΤΖ
Οι ναυτικοί έκαναν τατουάζ από τότε που ξεκίνησαν να ταξιδεύουν,
δηλαδή πριν από πολλούς αιώνες.
Τα τατουάζ των ναυτικών είχαν συχνά, αρχικά,
ναυτικές εικόνες και πατριωτικά σύμβολα.
Οι επιλογές των σχεδίων ονομάζονταν φλας και ήταν αναρτημένα στους τοίχους.
Όπως τα τατουάζ των ιθαγενών, αυτά έδειχναν την ταυτότητα του ναυτικού
και τα κατορθώματά του στη θάλασσα. Για παράδειγμα, το χελιδόνι.
Κέρδιζαν ένα χελιδόνι για κάθε 5.000 ναυτικά μίλια που διένυαν,
κάτι που ήταν πολύ δύσκολο και επικίνδυνο για την εποχή.
Ο ναύτης που είχε χελιδόνια ήταν άξιος θαυμασμού.
Ίσως έχετε δει και τατουάζ που δείχνει φρεγάτα.
Μπορούσες να το αποκτήσεις
κάνοντας τον γύρο του ακρωτηρίου Χορν, στη νότια Χιλή.
Οι ναυτικοί έκαναν τατουάζ σε ταξίδια,
για να επιδείξουν τα εξωτικά μέρη που είδαν.
Το έκανα στην Παλαιστίνη. Ήμουν εκεί από το '37 ως το '39.
Έχω πάει και στην Αίγυπτο. Εκεί το έκανα αυτό.
Αυτό είναι από την Ιρλανδία το 1936.
Αυτό το είδος τατουάζ έγινε δημοφιλές
όταν ξεκίνησαν τα τατουάζ με μηχάνημα, το 1891.
Τα τατουάζ γίνονταν πολύ πιο γρήγορα.
Έφερε ένα κύμα καινοτομίας στη βιομηχανία του τατουάζ,
ειδικά στα άτομα που έκαναν σε όλο τους το σώμα
και φιλοδοξούσαν να γίνουν νούμερο στο τσίρκο.
Ένα δείγμα από τα υπέροχα τέρατα που θα δείτε, δίνοντας μόνο μια δεκάρα!
Οι καλλιτέχνες έκαναν καμβάδες τους ναυτικούς και τα μέλη του τσίρκου.
Καλύπτονταν με περίπλοκα σχέδια, σαν ταπετσαρίες.
Νομίζω ότι το τσίρκο είχε τεράστια επιρροή
στη διάδοση της τέχνης του τατουάζ στην επαρχία.
Υπάρχουν καλλιτέχνες της παλιάς σχολής, που μεγάλωσαν στις αρχές του 20ου αιώνα,
και αποδίδουν το ενδιαφέρον τους για το τατουάζ
σε κάποιον που είδαν σε μια παράσταση.
Έδειξαν έναν τελείως διαφορετικό κόσμο στις πόλεις των μεσοδυτικών πολιτειών.
Σήμερα, το είδος είναι γνωστό ως παραδοσιακό Αμερικανικό.
Σχέδια με έντονο περίγραμμα, φωτεινά χρώματα και μαύρες σκιάσεις.
Τα σύμβολα που επί αιώνες είχαν οι ναύτες,
όπως οι καρδιές, τα χελιδόνια και οι άγκυρες,
είναι από τα πιο δημοφιλή τατουάζ σήμερα.
Οι γονείς μου δεν ξέρουν για τα τατουάζ μου.
Μόνο στην ιδέα των τατουάζ θα ένιωθαν μεγάλη ντροπή.
Είναι αστείο, επειδή πάντα ενδιαφερόμουν για τα τατουάζ.
Μάλλον δεν αποδέχτηκαν ποτέ αυτό το στοιχείο μου.
Έτσι, δεν θέλω να τους σοκάρω, λέγοντάς τους το.
Όπως στην Ιαπωνία, εγκληματικές ομάδες ανά τον κόσμο
έχουν ασπαστεί την κακή φήμη των τατουάζ
για να χαρακτηριστούν ως επικίνδυνοι και περιθωριακοί.
Το τατουάζ άνθισε στις φυλακές. Οι κρατούμενοι είχαν αυτοσχέδια μέσα,
όπως χορδές κιθάρας και αιθάλη.
Αυτό φτιάχτηκε από ένα γουόκμαν.
Το είχε ένας κρατούμενος καλλιτέχνης και έκανε τατουάζ μέσα στη φυλακή.
Τα τατουάζ των φυλακών ήταν με λεπτές γραμμές και χωρίς χρώμα
και εξελίχθηκαν σε νέα τεχνοτροπία.
Ήταν χαρακτηριστικό των συμμοριών, των μηχανόβιων και του υποκόσμου.
Για πολύ καιρό, έμειναν σε αυτό το επίπεδο.
ΤΑ ΤΑΤΟΥΑΖ ΕΙΝΑΙ ΓΝΩΡΙΣΜΑ ΕΓΚΛΗΜΑΤΙΩΝ
Φαίνεται ότι απλώς υπάρχει μεγάλη άνθηση
και όλοι κάνουν τατουάζ.
Ισχύει αυτό. Κάνουν τατουάζ πιο πολλοί από ποτέ.
Όμως, νομίζω ότι είναι πολλοί οι παράγοντες.
ΣΤΕΦΑΝΙ ΤΑΜΕΖ
Στη δεκαετία του '70, η εικόνα για τα τατουάζ άρχισε να αλλάζει.
Τα έβλεπες σε φωτογραφίσεις,
σε δημοφιλή αμερικανικά περιοδικά, όπως στο Life, που το 1972 ανακοίνωσε ότι η αρχαία τέχνη του τατουάζ επέστρεψε στη μόδα.
Εκτός από τα φλας, προσφέρονταν και τατουάζ κατά παραγγελία,
αφήνοντας τον κόσμο να δημιουργήσει.
Το τατουάζ δεν σε χαρακτήριζε ως κάτι ιδιαίτερο πια
και αυτό έφερε νέες κατηγορίες πελατών.
Πολλές γυναίκες κάνουν τατουάζ.
Αποτελούν τον μισό πληθυσμό του πλανήτη.
Νομίζω ότι η ανάγκη για χειραφέτηση του σώματός τους,
αλλά και η έλξη προς το σχέδιο,
δημιούργησε μια νέα ομάδα ατόμων που έκαναν τατουάζ.
Πρόκειται για δομικό στοιχείο. Σίγουρα, σημαντικός παράγοντας
για τη μεγάλη διάδοση ήταν η προβολή τους.
Η προβολή των τατουάζ εκτοξεύθηκε το 1981.
Ήρθε το MTV.
Κυρίες και κύριοι, ροκ εντ ρολ.
Ήταν εκπληκτικό.
Θυμάμαι τότε που ήρθε το MTV στην τηλεόραση.
Με είχε εντυπωσιάσει.
Καθόμουν εκεί μπροστά
και είχα ένα σημειωματάριο.
Εκεί, έκανα ένα μικρό σημάδι
κάθε φορά που εμφανιζόταν κάποιος με τατουάζ στο MTV.
Μετά από μία ώρα, είχα σαράντα ή πενήντα σημαδάκια.
Πιστεύω ότι αυτό άσκησε μεγάλη επίδραση
στην ιδέα του για ποιον είναι τα τατουάζ.
Θυμάμαι αυτό το βίντεο πολύ καλά. Τι πιστεύω γι' αυτό;
Ακριβώς εκεί, τα συνοψίζει όλα.
Δίκιο δεν έχω;
Ήταν η επιτομή του μοδάτου, για την εποχή.
Βλέπεις τα τατουάζ και φοράει και μπλούζα για τατουάζ.
ΦΕΣΤΙΒΑΛ ΤΑΤΟΥΑΖ
Είναι γαμάτο. Πόσο υπέροχο ήταν αυτό;
Τα συνδέει όλα.
Ο κόσμος άρχισε να αναμιγνύει τις διάφορες παραδόσεις
με εντελώς νέο και προσωπικό τρόπο.
Άρχισαν να αποκτούν
τα ασπρόμαυρα τατουάζ με λεπτές γραμμές, που ξεκίνησαν από τις φυλακές.
Επίσης, πρόσθεσαν γράμματα και ρεαλισμό στα τατουάζ.
Λοιπόν...
αυτός είναι ο Άνταμ Λεβίν.
Του κάνει τατουάζ ένας φίλος.
Έχει άνθη κερασιάς και ριπές ανέμου.
Έχει και ένα παραδοσιακό αμερικάνικο τατουάζ, που γράφει "Μαμά".
Επίσης, έχει γράμματα.
Είναι ένας ωραίος συνδυασμός όλων αυτών των αισθητικών.
Ορίστε ένα παράδειγμα πολλών διαφορετικών ειδών.
Υπάρχουν κλασικές εικόνες και είναι πολύ προσωπικά.
Αυτή είναι η διαφορά μεταξύ Αμερικανικού και Ιαπωνικού.
Τα Iαπωνικά έχουν ένα κεντρικό θέμα,
και μετά χρησιμοποιούν κάποιο βασικό στοιχείο για φόντο.
Άνεμο, νερό, ή φωτιά.
Τα Aμερικάνικα τατουάζ έχουν έντονο το στοιχείο της μνήμης.
Είναι τελείως διαφορετικά από τα Iαπωνικά,
τα οποία χρησιμοποιούν τη μυθολογία για να πουν μια ιστορία.
Στα παραδοσιακά Aμερικάνικα, υπάρχουν τα πάντα.
Αυτό βλέπουμε εδώ.
Ο κοινός παρονομαστής είναι ότι όλα είναι ασπρόμαυρα.
Όλα τα είδη τατουάζ στον κόσμο είναι πλέον διαθέσιμα για όλους.
Με την έλευση του Instagram,
οι Αμερικάνοι με τατουάζ σχεδόν διπλασιάστηκαν.
Οι καλλιτέχνες καινοτομούν και διευρύνουν την έννοια του τατουάζ.
Καθώς όμως αυξάνεται ο αριθμός των ατόμων με τατουάζ,
αυξάνονται και όσοι τo μετανιώνουν.
Ο Τζο ζητά 2.200 δολάρια από το τατουατζίδικο.
Λέει ότι τόσο θα κοστίσει η αφαίρεση της λέξης με λέιζερ.
Η αφαίρεση των τατουάζ είναι μια βιομηχανία δισ. δολαρίων
και αναπτύσσεται.
Η Ινδία, η Ιαπωνία και οι ΗΠΑ προπορεύονται.
Έκανα το τατουάζ στη φυλακή, γιατί πίστευα ότι θα κερδίσω σεβασμό
ή ότι θα το έβλεπε η αντίπαλη συμμορία και θα φοβόταν.
Στην ουσία, ήταν τρόπος έκφρασης σεβασμού στη συμμορία.
Προτιμώ να το αφαιρέσω, παρά να το καλύψω.
Όμως, η πλειοψηφία δεν θέλει να τα αφαιρέσει.
ΟΧΙ: 78%
Οι έρευνες δείχνουν ότι τα τατουάζ αυξάνουν την αυτοεκτίμηση.
Ο κόσμος αναφέρει σημαντική αύξηση της αυτοεκτίμησης
και ότι νιώθει καλύτερα για το σώμα του.
Περιγράφεται ως πράξη αυτοδημιουργίας.
Ένα κομμάτι της μύησης, αν θέλετε, στο να κάνεις τατουάζ...
είναι να είσαι πρόθυμος να δεχτείς τον πόνο.
Δεσμεύεσαι ότι θα έχεις αυτήν την εικόνα πάνω σου.
Αυτό είναι κομμάτι της μαγείας του τατουάζ.
Μου δίνει την κυριότητα του σώματός μου. Μου επιτρέπει να το κάνω δικό μου.
Κουβαλάς κάποια μηνύματα.
Μοιράζεσαι πληροφορίες για σένα,
που μπορεί να μην πεις καν δυνατά.
Όλοι θέλουν να είναι όσο πιο εκφραστικοί γίνεται.
Τα τατουάζ είναι μια καλή ένδειξη αυτού.
Αγαπώ τα τατουάζ. Τα βρίσκω υπέροχα.
Είναι μια ωραία έκφραση της ανθρώπινης ζωής.